Legal Document

Category: 316

Text:
8. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 130468/4440 της 4/16 Ιαν. 1978 (ΦΕΚ Β΄ 22) Περί αποζημιώσεως για επιδόσεις αποφάσεων, προσκλήσεων κλπ., των δικαστικών επιμελητών του Συμβουλίου της Επικρατείας. Έχοντας υπόψη: 1.Τις διατάξεις α)του άρθρ. 76 παρ. 2 του Ν.Δ. 3323/1955 «περί φορολογίας εισοδήματος», β)του άρθρ. 5 του Α.Ν. 63/1967 «περί τροποποιήσεως και συμπληρώσεως φορολογικών και άλλων τινων διατάξεων». 2.Την 2620/1977 απόφαση του Συμβουλίου της Επικρατείας. 3.Το άρθρ. 95 του Συντάγματος, αποφασίζουμε: Ορίζουμε ότι, οι Επιμελητές του Συμβουλίου Επικρατείας για τις επιδόσεις τους προς ιδιώτες αποφάσεων, προσκλήσεων, ειδοποιήσεων ή άλλων συναφών εγγράφων του Συμβουλίου Επικρατείας, σχετικών με την εκδίκαση υποθέσεων από αυτό, που αναφέρονται σε αναιρέσεις κατ’ αποφάσεων των τακτικών διαιτητικών δικαστηρίων ουσίας, θα δικαιωθούν από την ημέρα της ισχύος του συντάγματος την αποζημίωση που έχει καθορισθεί με τις 93533/1996/16.6.1972, 2934/100/8.1.1976, 68074/ 2631/18.6.76, 86215/3044/11.6.1977 αποφάσεις μας.